**Ben Gorham designer mobildeksler for Samsung Electronics Nordic**

**Ben Gorham, entreprenøren bak parfymehuset Byredo, lanserer nå to unike mobildeksler i samarbeid med Samsung Electronics Nordic. Dekslene kommer i et begrenset opplag og er til salgs fra i dag på Samsung sin hjemmeside.**

Mobildekslene, som er tilpasset Samsungs siste premiumsatsing, Samsung Galaxy S22 Ultra S22+ og S22, kommer i to modeller *Purple Flame* og *Smokey Emotions.* Begge dekslene har Ben Gorhams karakteristiske estetikk og speiler samtidskunsten.

– Dekslene er en hyllest til den nye digitale kunstscenen der kunst og teknologi smelter sammen i en tidløs estetikk. De speiler hvem vi er som kunstnere og innovatører, og er basert på våre verdier og hvem vi ønsker å være, sier Ben Gorham, kreativ direktør i Byredo.

Mobildekslene er laget av økologisk dyrket lin og er fullstendig resirkulerbare.[[1]](#footnote-1) Det er det svenske selskapet A Good Company som står bak produksjonen av dekslene.

– Innovasjon knyttet til bærekraft er helt i tråd med Samsung sitt ønske om å bidra med smart teknologi for nåtiden. Derfor er vi glade for å tilby en unik spesialutgave, designet av Ben Gorham og produsert av A Good Company for Samsung Galaxy S22-serien, sier Oscar Nöjd, forretningsutviklingssjef hos Samsung Electronics Nordic.

I forbindelse med lanseringen av Samsungs Galaxy S22-dekslene designet av Ben Gorham innleder Samsung Electronics Nordic et samarbeid med A Good Company. Det innebærer at A Good Company blir Samsungs SMARP-partner og dermed vil inngå i Samsungs Mobile Accessory Partnership Program.

Mobildekslene vil være til salgs på [Samsung.com](http://www.samsung.com/no/mobile/ben-gorham-limited-edition) og [A Good Company](file:///C%3A%5CUsers%5CElisabeth%20Nore%5CAppData%5CLocal%5CMicrosoft%5CWindows%5CINetCache%5CContent.Outlook%5CS1O7FOFV%5Cagood.com) med salgsstart den 15. mars 2022. Dekslene finnes i et begrenset opplag på 5.000, og koster 399 kroner.

Samsung Galaxy S22 Ultra, S22+ og S22 er Samsungs siste premiumlansering med høy ytelse. Modellene har blant annet ekstra lang batteritid og nye funksjoner for nattfotografering.

Les mer om Samsungs nye S-serie her: <https://www.samsung.com/no/smartphones/galaxy-s/>.

For mer informasjon om dekslene besøk [www.samsung.com/no/mobile/ben-gorham-limited-edition](http://www.samsung.com/no/mobile/ben-gorham-limited-edition).

1. Les mer om A Good Company og mobildeksler av lin på agood.com. [↑](#footnote-ref-1)